Ketil Zachariassen

Ketil Zachariassen (født 26. desember 1969 i Tromsø) er en norsk historiker med doktorgrad. Han har siden 2016 har vært førsteamanuensis ved Institutt for arkeologi, historie, religionsvitenskap og teologi (AHR) på UiT – Norges arktiske universitet (UiT). 

Han var konstituert instituttleder ved AHR i en periode i 2018 og har tidligere vært instituttleder ved Institutt for kultur og litteratur ved UiT. Han var universitetsstyremedlem ved UiT i 2008-09. 

Zachariassen ble cand.philol. ved UiT i 1998 på en hovedfagsoppgave om statens rolle i moderniseringa av Nord-Troms fra 1945 til 1970. I 2012 tok han PhD ved UiT med en avhandling om den samepolitiske mobiliseringen på begynnelsen av 1900-tallet. Avhandlingen Samiske nasjonale strategar. Samepolitikk og nasjonsbygging 1900-1940. Isak Saba, Anders Larsen og Per Fokstad ble publisert av forlaget CálliidLágádus (2012).

I 2014 var han forfatter av bind 2 av Sparebanken Nord-Norges historie: Oppdrag Nord-Norge, om perioden 1989-2014. Gjennom å følge banken og det nordnorske samfunn gjennom digitalrevolusjonen utviklet og anvendte han et begrep om den digimoderne samfunn. Han har produsert flere arbeider om nordnorsk regionalisering og regionalisme, nordnorsk økonomisk historie og samisk historie. I 2021 var han en av bidragsyterne til Samenes historie fra 1751 til 2010. (Red.: Astri Andresen, Bjørg Evjen og Teemu Ryymin), der bidro han med kapittel 5.  "Fornorskingspolitikk og samepolitisk mobilisering 1852-1917" (med Teemu Ryymin) og kapittel 10 "I Sametingets tid 1990-2010".   

Zachariassen er medlem av Sannhets- og forsoningskommisjonen (Norge).

Bibliografi (utvalg) 
Oppdrag Nord-Norge. SpareBank 1 Nord-Norges historie bind 2 1989-2014 (2014)
Samiske nasjonale strategar. Samepolitikk og nasjonsbygging 1900-1940. Isak Saba, Anders Larsen og Per Fokstad 2012

Referanser 

Norske historikere
Førsteamanuenser ved Universitetet i Tromsø
Personer fra Tromsø kommune